Input: प्रजापतये त्वा जुष्टं प्रोक्षामीन्द्राग्निभ्यां त्वा जुष्टं प्रोक्षामि वायवे त्वा जुष्टं प्रोक्षामि विश्वेभ्यस्त्वा देवेभ्यो जुष्टं प्रोक्षामि सर्वेभ्यस्त्वा देवेभ्यो जुष्टं प्रोक्षामि। योऽअर्वन्तं जिघासति तमभ्यमीति वरुणः। परो मर्त्तः परः श्वा॥५॥

Padapatha: प्रजापतय इति प्रजाऽपतये।त्वा।जुष्टम्।प्र।उक्षामि।इन्द्राग्निभ्यामितीन्द्राग्निऽभ्याम्।त्वा।जुष्टम्।प्र।उक्षामि।वायवे।त्वा।जुष्टम्।प्र।उक्षामि।विश्वेभ्यः।त्वा।देवेभ्यः।जुष्टम्।प्र।उक्षामि।सर्वेभ्यः।त्वा।देवेभ्यः।जुष्टम्।प्र।उक्षामि।यः।अर्वन्तम्।जिघासति।तम्।अभि।अमीति।वरुणः।परः।मर्त्तः।परः।श्वा